stanford-oval/wikipedia huggingface dataset:
טום וולף (עיתונאי)
קריירה > עיתונאות ועיתונאות חדשה

וולף התחיל את עבודתו העיתונאית בשנת 1956 ובמשך השנים עבד ב"וושינגטון פוסט" וב"ניו יורק הראלד טריביון", בין השאר. תוך כדי עבודתו שם ערך ניסויים בשימוש בטכניקות סיפורת ברשימותיו העיתונאיות.
בזמן שביתת עיתונים בניו יורק, פנה אל "מגזין אסקווייר" בנושא מאמר על תרבות המכוניות המהירות לפי הזמנה בדרום קליפורניה. הוא התלבט בכתיבת המאמר והעורך ביירון דובל הציע לו לשלוח את רשימותיו אליו, כדי שיוכלו לעבוד על המאמר בצוותא. וולף כתב לדובל מכתב, שבו אמר כל מה שהיה לו להגיד בנושא, תוך התעלמות מכל מוסכמות העיתונאות. דובל הסיר פשוט את הפתיח "ביירון היקר", מראש המכתב והדפיס את הרשימות כמאמר. התוצאה הייתה The Kandy-Kolored Tangerine-Flake Streamline Baby (אנ').
זו הייתה ראשיתה של "העיתונאות החדשה", שהתבטאה בעריכת ניסיונות של כמה עיתונאים ומסאים במגוון טכניקות כתיבה, מעורבות באידיאל המסורתי של דיווח נטול רגשות ושקול. אחת הדוגמאות המרשימות ביותר לרעיון זה היא הספר The Electric Kool-Aid Acid Test, עם היותו תיאור סיפורי של הרפתקות "התעלולנים העליזים" (Merry Pranksters) הוא גם נסיוני מאוד בשימוש שהוא עושה באונומטופיאה, אסוציאציות חופשיות ושימוש אקסצנטרי בפיסוק - כמו הצבת מספר רב של סימני קריאה וכתב נטוי - כדי להציג את הרעיונות המטורפים והאישיות החריגה של קן קיזי וחסידיו.
עיתונאות

בשנת 1965 התפרסם קובץ של מאמריו בסגנון זה, ופרסומו של וולף גדל. הוא כתב על תרבות פופולרית, אדריכלות, פוליטיקה ושאר נושאים שעניינו אותו. עם היותו שמרן במובנים רבים וודאי לא היפי, נעשה וולף לאחת הדמויות החשובות של העשור.
בשנת 1970 הוציא לאור שתי מסות בצורת ספר: "שיק רדיקלי", דין וחשבון עוקצני על מסיבה, שערך ליאונרד ברנשטיין למען תנועת הפנתרים השחורים ו- Mau-Mauing The Flak Catchers על הנוהג להשתמש בהרתעה גזעית ("מאו-מאואינג") כדי לחלץ מימון מפקידי סעד של הממשל. הביטוי "שיק רדיקלי" התקבל עד מהרה כמונח מבזה לשמאלניות של המעמד העליון.
בשנת 1979 פרסם וולף את "החומר הנכון" (The Right Stuff), דין וחשבון על הטייסים, שהיו לאסטרונאוטים הראשונים של אמריקה. אחרי שעקב אחר אימוניהם ואחר מעלליהם הלא-רשמיים, אפילו נמהרים ומסוכנים, השווה את הגיבורים הללו ל"לוחמים בודדים" מתקופה קודמת, שיצאו לקרב למען ארצם. בשנת 1983 נעשה סרט על פי הספר.
וולף כתב גם שני ספרים פופולריים, ביקורתיים מאוד, על תולדות האמנות ותולדות האדריכלות, "המילה המצוירת" ב-1975 ו"מבאוהאוס לבית שלנו" (From Bauhaus To Our House) ב-1981. הספרים הלעיגו על ההסתמכות המופרזת של עולם האמנות על תאוריות ביקורת אופנתיות.
ספריו שתורגמו לעברית

הצוות המובחר (1979), תרגם יהודה עופר, הוצאת מערכות, 1985.
מדורת ההבלים (1987), תרגמה ציפי בורסוק, הוצאת מודן, 1989.
גבר במלואו (1998), תרגם אורי בלסם, הוצאת מודן, 2003.
חוזרים אל הדם (2012), תרגמה דורית בריל-פולק, הוצאת מודן, 2014.
הערות שוליים

↑  "Entertainment | Author Wolfe wins 'bad sex' prize". BBC News. 2004-12-13. נבדק ב-2012-08-01.
↑  על "הרצאת ג'פרסון" באתר NEH
↑  על הרצאת ג'פרסון של הסופר טום וולף, דייוויד אפשטיין, 11 במאי 2006
↑  גיא שרמן, מת הסופר טום וולף, אבי העיתונות החדשה, באתר ynet, 15 במאי 2018
| זוכי הרצאת ג'פרסון |
| --- | --- | --- |
| 1972–1980 | ליונל טרילינג • אריק אריקסון • רוברט פן וורן • פול א. פרוינד • ג'ון הופ פרנקלין • סול בלו • סי. ון וודוורד • אדוארד שילס • ברברה טוכמן |  |
| 1981–1990 | ג'רלד הולטון • אמילי ורמול • ירוסלב פליקן • סידני הוק • קליאנת' ברוקס • לשק קולקובסקי • פורסט מקדונלד • רוברט ניסבט • ווקר פרסי • ברנרד לואיס |  |
| 1991–2000 | גרטרוד הימלפרב • ברנרד נוקס • רוברט קונקווסט • גוונדולין ברוקס • וינסנט סקלי • טוני מוריסון • סטיבן טולמין • ברנרד ביילין • קרוליין ביינום • ג'יימס מק'פרסון |  |
| 2001–2010 | ארתור מילר • הנרי לואיס גייטס (הבן) • דייוויד מק'קלו • הלן ונדלר • דונלד קגן • טום וולף • הארווי מנספילד •  ג'ון אפדייק • לאון קס • ג'ונתן ספנס |  |
| 2011 ואילך | דרו גילפין פאוסט • וונדל ברי • מרטין סקורסזה • וולטר אייזקסון • אנה דיאוור סמית • קן ברנס |  |
| --- | --- |
בקרת זהויות :  NLI: 987007280409605171  PLWABN: 9810582424005606  BIBSYS: 90077143  BNC: 000094704  BNE: XX951758  BnF: cb11929350t (data)  CANTIC: a11780988  CiNii: DA02268638  GND: 118972979  ICCU: CFIV015302  ISNI: 0000 0001 2284 4368  LCCN: n79062804  LNB: 000040829  NDL: 00461324  NKC: jn20000605646  NLA: 36384689  NLG: 65727  NLK: KAC199630437  NSK: 000123760  NTA: 073180211  RKD: 275256  SELIBR: 225675  SNAC: w6pd3rbw  SUDOC: 027199126  Trove: 1252735  ULAN: 500213970  VIAF: 119067502   WorldCat (עם VIAF): 119067502
חן לוי

חן לוי (נולדה ב-12 באפריל 1988) היא כדורגלנית ישראלית, המשחקת לסירוגין כקשרית וחלוצה בקבוצת הפועל באר שבע מליגת העל בכדורגל נשים.
ביוגרפיה

לוי נולדה, גדלה ומתגוררת בבאר שבע. למדה בבית הספר היסודי "נאות לון" בעיר, ושיחקה כדורגל בבית הספר מגיל שמונה. בחטיבת הביניים שיחקה כדורסל במסגרת פרויקט "כיתת כדורסל" שנערך בבית הספר ושילב אימוני כדורסל לתלמידות בשעות אחר הצהריים. את התיכון השלימה בבית הספר התיכון המקיף על שם יצחק רגר בבאר שבע.
שירתה בצה"ל במערך הטכני של חיל האוויר כטכנאית נש"ר. בשנת 2013 סיימה לימודי הנהלת חשבונות סוג 1+2, וכן מחזיקה בתעודת מתווכת נדל"ן מורשית.
נכון ל-2020 עובדת כמתווכת נדל"ן בבאר שבע.
קריירה מקצועית

לוי החלה לשחק בשנת 1999 בקבוצת הנערות של בית"ר באר שבע, אולם הפסיקה אחרי שנה אחת בלבד. רק בגיל 24 חזרה לשחק באופן מסודר, ובשנת 2012 הצטרפה לקבוצת מכבי באר שבע, בה שיחקה ארבע עונות. בעונת 2014/2015 העפילה עם הקבוצה לליגה הראשונה.
בשנת 2016 עברה לקבוצת הפועל באר שבע, בה היא משחקת בארבע העונות האחרונות. הייתה שותפה לשתי העליות של הקבוצה לליגת העל, בעונות 2017/2018 ו-2019/2020.
הערות שוליים

↑  מכבי באר-שבע עלתה, הקשרית חגגה גם הריון, מאי 2015 באתר שבע
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חן לוי".
חן יסודות

| --- | --- |

 לידה:  1979 (בן 45 בערך)
 מדינה:  ישראל 
 מקום לימודים:  אוניברסיטת בר-אילן 
 
חן יסודות (לשעבר חן ישראל קלַיְנמן; נולד ב-1979) הוא משורר ישראלי.
ביוגרפיה

חן ישראל נולד ביבנה, בן שלישי להורים מרקע דתי-לאומי.
התחנך במערכת החינוך הממלכתית-דתית וסיים את שירותו הצבאי במסגרת ההסדר בישיבת הגולן בחיספין. במהלך השנים שלאחר מכן עזב את אורח החיים הדתי-אורתודוקסי.
יסודות הוא בוגר תואר ראשון במדעי המוח וספרות עברית באוניברסיטת בר-אילן. בעל תואר דוקטור לספרות משווה מטעם אוניברסיטת בר-אילן, מחקרו עסק בסופרים דוד שחר וחורחה לואיס בורחס. חלק מרכזי מפעילותו הספרותית והציבורית מוקדש לזכויות בעלי חיים בכלל ולטבעונות בפרט.
שיריו התפרסמו בבמות הספרותיות השונות, החל מן העיתונות הכתובה וכלה בכתבי-עת בדפוס וכתבי-עת מקוונים.
ב-2010 הקים יחד עם רן יגיל את כתב העת המקוון לספרות, "יקוד". כיום שותף פעיל בכתב העת עמדה.
בגיל 20, אימץ אורח חיים צמחוני, ובשנת 2011 אימץ אורח חיים טבעוני.
מתגורר כיום בתל אביב.
ספריו

צעדים במרחב (כרמל, 2006). ספר שירה.
במלוא מוטת הבריאה (עמדה, 2010). ספר שירה.
ילידית של הקיים (עמדה, 2012). ספר הגות ושירה.
תיקוני שואה (כרמל ועמדה חדשה, 2014). ספר הגות, שירה ופרוזה. הספר כולו עוסק בזכויות בעלי חיים ובטבעונות.
רפאים בממשות החמלה (דרור, 2016). ספר שירה והגות. הספר מתמקד בזכויות בעלי חיים ובטבעונות.
בראשית היה הפלא, עיון במכלול יצירתו של דוד שחר (כרמל ועמדה חדשה, 2021). ספר עיון ומחקר.
הערות שוליים

↑   רחל טלשיר, המשורר חן קלינמן לא חושש להשוות בין השואה לאכילת בשר, באתר הארץ, 16 באפריל 2015
↑  ארז שוייצר, "במלוא מוטת הבריאה" מאת חן ישראל קלינמן - כתב התנועה, באתר הארץ, 6 באפריל 2011
| --- | --- |
בקרת זהויות :  NLI: 987007309895805171  GND: 1259943178  LCCN: n2006068652  VIAF: 64312836   WorldCat (עם VIAF): 64312836
טריטון אלפיני

| טריטון אלפיני |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
משפחה:: סלמנדריים
סוג:: Ichthyosaura
מין:: טריטון אלפיני
שם מדעי
 Ichthyosaura alpestris ‏לאורנטי, 1768
תחום תפוצה


טריטון אלפיני (שם מדעי: Ichthyosaura alpestris) הוא מין דו-חי מתת-משפחת הטריטונים שבמשפחת הסלמנדריים והוא המין היחיד בסוגו. בעבר השתייך לסוג טריטון. מין זה מצוי בהרי האלפים בטבע.
אצל טריטונים אלה הזכרים קטנים מהנקבות ואורכם 9 ס"מ, לעומת הנקבות המגיעות לאורך 12 ס"מ. הטריטון בעל גוף לח בצבע כחול כהה עם עמוד שדרה כתום לאורך גבו עד הזנב. הצידיים לבנים ומכוסים בנקודות שחורות והבטן אדומים והראש בהיר, מכוסה בנקודות ובעל שק גרון זהוב. לאחר עונת ההזדווגות הטריטונים משנים צבע לחום מוסווה.
הטריטון חי בטבע במרכז אירופה ובדרום אירופה, אך הגיע גם לחצי האי האיברי ולצפון איטליה. הוא מצוי באזורי הרים ויערות הרריים וגם בפארקים וגנים לאומיים. בחורף הם נכנסים לתרדמת חורף וכשהם מתעוררים באביב הם מתחילים להתרבות בבריכות ההרריים הקרים.
כמו רוב הדו-חיים הראשנים גדלים במים ואחר כך עולים ליבשה. הטריטון אוכל חיות קטנות יותר כמו חרקים, תולעים ושבלולים בעזרת לשונו הדביקה.
הערות שוליים

↑  טריטון אלפיני באתר הרשימה האדומה של IUCN
| --- | --- |
בקרת זהויות :  NKC: ph569161
חוק האווירונאוטיקה והחלל הלאומי

| --- | --- |
סמל ארצות הברית
 פרטי החוק
 מדינה:  ארצות הברית
 גוף מחוקק:  85th United States Congress 
 שטחים שעליהם חל החוק:  ארצות הברית 
 
חוק האווירונאוטיקה והחלל הלאומי (באנגלית: National Aeronautics and Space Act) הוא חוק שנחקק על ידי הקונגרס של ארצות הברית ונוסח בעיקר על ידי ועדת המדע, הטכנולוגיה והחלל של בית הנבחרים של ארצות הברית. החוק ייסד את מנהל האווירונאוטקה והחלל הלאומי של ארצות הברית הידוע בכינויו נאס"א. החוק הוצע לאחר שיגור הלוויין ספוטניק 1 על ידי ברית המועצות ב-4 באוקטובר 1957 והוא נחתם על ידי נשיא ארצות הברית דאז, דווייט אייזנהאואר, ב-29 ביולי 1958. קודם לחקיקת החוק נחשב העיסוק בתחום החלל לתחום צבאי, בקו אחד עם תוכנית החלל הסובייטית שהייתה תוכנית צבאית. חקיקת החוק הושפעה במידה רבה מחוסר תגובה ראויה של צבא ארצות הברית שהיה נראה כחסר יכולת להתמודד במרוץ לחלל (ראו גם משבר הספוטניק).
החוק דרש בצורה מפורשת הקמת סוכנות חדשה עם שמונה מטרות, כולל "כינון מחקרים ארוכי טווח על היתרונות הפוטנציאליים שיושגו, ההזדמנויות לכך והבעיות הכרוכות, בניצול פעילויות אווירונאוטיקה וחלל למטרות שלום ומדע".
בנוסף להקמת נאס"א החוק ביטל את סמכויות הסוכנות הלאומית לאווירונאוטיקה (NACA) החל מ-1 באוקטובר 1958. החוק הקים גם את צוות הייעוץ האזרחי-צבאי שהוצב לאחר מכן בבסיס חיל האוויר ונדנברג שבקליפורניה שייעץ ויתאם את השימושים הצבאיים בחלל. עד היום, תיאמה ארצות הברית את תוכניות החלל הצבאית והאזרחית בנפרד, כאשר הראשונה משגרת כלים צבאיים וכלי ריגול, ועד לחתימת האמנה למניעת ניסויים גרעיניים הייתה גם אחראית לתכנון מתקפות נגד לשיגורים הצפויים של ראשי נפץ גרעיניים לחלל על ידי ברית המועצות.
בנוסף, החוק החדש החיל שינויים נרחבים בחוק הפטנטים וקבע כי פטנטים של עובדים בנאס"א וכן פטנטים של חברות קבלן פרטיות שיובאו למסע בחלל יהיו שייכים לממשלת ארצות הברית.על ידי הפיכת הממשלה לספקית הבלעדית של טיסות חלל, החוק הרפה את הפיתוח הפרטי בתחום טיסות החלל. מצב זה נמשך עד שהחוק עבר שדרוג על ידי חוק שיגורי החלל האזרחיים של שנת 1984, שנחקק על מנת לאפשר לחברות פרטיות להשתמש במערכות נאס"א בביצוע שיגורים לחלל.
המנטרה של תוכנית אפולו: "פנינו לשלום מכל המין האנושי" ("We came in peace for all mankind"), כפי שנכתבה על לוחית רכב הנחיתה "איגל" (Eagle – עיט) של אפולו 11 נלקחה מ"הכרזת המדיניות והמטרה" של החוק:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|    הקונגרס מצהיר בזאת כי מדיניות ארצות הברית היא שפעילויות בחלל צריכות להיות מוקדשות למטרות שלום ולטובת האנושות כולה.  — חוק האווירונאוטיקה והחלל הלאומי, 1958  |    The Congress hereby declares that it is the policy of the United States that activities in space should be devoted to peaceful purposes for the benefit of all mankind.   |  |  |  |  |  |  |
באנגלית מודרנית, משמעותה המילולית של המילה ”mankind” היא "המין הגברי", לכן על מנת למנוע אפליה מינית ולהתאים להתפתחות השפה, שונה נוסח החוק זמן קצר לאחר מכן והמילה ”mankind” הוחלפה במילה ”humankind”.
ראו גם

נאס"א
הוועדה הלאומית המייעצת לאווירונאוטיקה
הערות שוליים

↑  "Societal Impact of Spaceflight"
↑  Commercialization of Space Commercial Space Launch
↑  CONGRESSIONAL DECLARATION OF POLICY AND PURPOSE
| --- | --- |
בקרת זהויות :  NLI: 987010981944005171  LCCN: no2009030960  NARA: 299868  VIAF: 175676571   WorldCat (עם VIAF): 175676571
טריטון (סוג)

| טריטון |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
משפחה:: סלמנדריים
תת־משפחה:: טריטונים
סוג:: טריטון
שם מדעי
 Triturus ‏רפינסק, 1815
תחום תפוצה


טריטון (שם מדעי: Triturus) הוא סוג של דו-חיים ממשפחת הסלמנדריים מתת-משפחת הטריטונים.
הטריטונים נראים כמו סלמנדרות בעלות קוצים דקים ואורכם 10–20 ס"מ. הם חיים במקווי מים או במקומות חיות לחים באירופה ואסיה. המין טריטון הפסים מצוי בישראל. את הביצים הם מטילים במים ומהם בוקעים ראשנים. לטריטונים זרועות גדולות וזנב חזק המשמש כהגה. חלק מבני הסוג ארסיים ועל גבם שורות קוצים המשמשות להגנה.
הם ניזונים מחסרי חוליות קטנים.
מינים

Triturus anatolicus
Triturus carnifex
טְרִיטוֹן הָרֶכֶס (Triturus cristatus)
Triturus dobrogicus
Triturus ivanbureschi
Triturus karelinii
Triturus macedonicus
Triturus marmoratus
Triturus pygmaeus
Triturus ophryticus - ייתכן ששייך לסוג Ommatotriton
טריטון הפסים (Triturus vittatus) - ייתכן ששייך לסוג Ommatotriton
חנוך ילון

| --- | --- |
חנוך ילון מקבל את פרס ישראל, 1962
חנוך ילון מקבל את פרס ישראל, 1962
 לידה:  13 במאי 1886 גליציה, האימפריה האוסטרו-הונגרית 
 פטירה:  18 בפברואר 1970  (בגיל 83) ישראל 
 ענף מדעי:  בלשנות
 מקום מגורים:  האימפריה האוסטרו-הונגרית, ארץ ישראל, ישראל
 מקום קבורה:  הר המנוחות 
 פרסים והוקרה:  פרס ישראל (1962) 
 הערות:  נבחר לוועד הלשון העברית
 תרומות עיקריות
 חקר את לשון חז"ל והתנ"ך
 
חנוך ילון (דיסטנפלד; ח' באייר תרמ"ו, 13 במאי 1886 – י"ב באדר א' תש"ל, 18 בפברואר 1970) היה בלשן ישראלי, מחשובי חוקרי לשון חז"ל וחתן פרס ישראל למדעי היהדות לשנת תשכ"ב (1962).
ביוגרפיה

ילון נולד בעיירה טריטקי שבגליציה, האימפריה האוסטרו-הונגרית. לצד לימודי התלמוד למד גם לימודים כלליים ושפות. הוא עבר ללופאטין ושם לימד עברית. בגיל 18 למד לקראת בחינות בגרות אקסטרניות בלבוב, והושפע מאליעזר מאיר ליפשיץ. בתום מלחמת העולם הראשונה עבר לווינה ונישא לציפורה לבית אימבר (אחייניתו של נפתלי הרץ אימבר).
ילון עלה לישראל בשנת תרפ"א (1921) והתגורר בירושלים. בהזמנת רא"מ ליפשיץ החל ללמד בבית המדרש למורים "מזרחי" (היום "מכללת ליפשיץ - המכללה האקדמית הדתית לחינוך"). הוא נבחר לוועד הלשון העברית והיה חבר האקדמיה ללשון העברית עם היווסדה.
ילון הרבה לחקור את לשון חז"ל וכן את לשון המקרא ולשון הפיוט. הוא ניקד את כל ששה סדרי משנה, שיצאו עם פירושו של חנוך אלבק.
ש"י עגנון הגדירו כ"ראש לחכמי לשוננו שבדור". ילון זכה בתואר דוקטור לשם כבוד מהאוניברסיטה העברית ובפרס ישראל במדעי היהדות בשנת תשכ"ב-1962.
נפטר בגיל 84, והותיר בת אחת, לאה.
ספריו

פרק זה לוקה בחסר. אנא תרמו לוויקיפדיה ו.
מבוא לניקוד המשנה
פרקי לשון
קונטרסים לענייני הלשון העברית - שנה א' קונטרס א'
קונטרסים לענייני הלשון העברית - שנה א' קונטרס ב'
קונטרסים לענייני הלשון העברית - שנה ב' קונטרס ב'
ענייני לשון, הוצאת מוסד הרב קוק
מגילות מדבר יהודה; דברי לשון. מאמרים תש"ט-תשי"ב ונספחות
ספר יובל

שאול ליברמן, שרגא אברמסון, יחזקאל קוטשר, שאול אש (עורכים), ספר חנוך ילון: קובץ מאמרים, ירושלים: קריית ספר, תשכ"ג 1963. (למלאות לו 75 שנה) רשימת מאמרים בקטלוג רמב"י
ספר זיכרון

יחזקאל קוטשר, שאול ליברמן, מנחם צבי קדרי (עורכים), ספר זיכרון לחנוך ילון, רמת גן: אוניברסיטת בר-אילן – המחלקה ללשון עברית וללשונות שמיות על ידי הוצאת קריית ספר, תשל"ד. רשימת מאמרים בקטלוג רמב"י
לקריאה נוספת

פרק זה לוקה בחסר. אנא תרמו לוויקיפדיה ו.
ביבליוגרפיה:
שאול אש, 'חנוך ילון: ביבליוגראפיה, תרפ"ב–תשמ"ג', בתוך: ספר חנוך ילון (תשכ"ג), עמ' 37–50.
הערות שוליים

1 2  נקבעו ששה חתני "פרס ישראל", דבר, 4 במאי 1962
↑  במאנר "משמני ארץ" הספר חנוך ילון
↑  ילון, חנוך, מגילות מדבר יהודה, דברי לשון ונספחות, ירושלים: היכל הספר בהוצאת "קרית-ספר בע"מ, תשכ"ז
| --- | --- |
בקרת זהויות :  NLI: 987007502666605171  BnF: cb145179030 (data)  GND: 129028770  ISNI: 0000 0000 6657 4905  LCCN: no94024583  NTA: 07188744X  SUDOC: 110432983  VIAF: 34690780   WorldCat (עם VIAF): 34690780 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
טימותי לו-טוטאלה

טימותי ז'אק אורסל לו-טוטאלה (בצרפתית: Thimothée Jacques Orcel Lo-Tutala; נולד ב-13 בפברואר 2003 בגונס שבצרפת) הוא כדורגלן צרפתי המשחק בעמדת השוער בקבוצת האל סיטי מהפוטבול ליג צ'מפיונשיפ.
קריירת מועדונים

לו-טוטאלה גדל במחלקות הנוער של וסטהאם יונייטד, ברנטפורד וטוטנהאם הוטספר. ב-9 באוגוסט 2022 חתם בהאל סיטי מהפוטבול ליג צ'מפיונשיפ. ב-6 באפריל 2023 הושאל לסטיבנייג' מהפוטבול ליג השנייה, ובסך הכל ערך שבע הופעות ליגה במהלך תקופת ההשאלה, ולאחריה חזר להאל סיטי.
קריירה בינלאומית

לו-טוטאלה היה חלק מסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.
הערות שוליים

↑  Hull City sign goalkeeper Lo-Tutala באתר BBC, ‏ 9 באוגוסט 2022 (באנגלית)
↑  LO-TUTALA JOINS STEVENAGE ON EMERGENCY LOAN באתר הרשמי של האל סיטי, 6 באפריל 2023 (באנגלית)
↑  Thimothee Lo-Tutala: Stevenage sign Hull City goalkeeper on emergency loan באתר BBC, ‏ 6 באפריל 2023 (באנגלית)
↑  Le groupe pour la Coupe du monde באתר הרשמי של התאחדות הכדורגל הצרפתית, 10 במאי 2023 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טימותי לו-טוטאלה".
טום ווקר

| --- | --- |

 לידה:  17 בדצמבר 1990 (בן 33) קילסית', הממלכה המאוחדת 
 שם לידה:  תומאס אלכסנדר ווקר
 מוקד פעילות:  הממלכה המאוחדת 
 תקופת הפעילות:  מ-2015 
 סוגה:  מוזיקת פופ 
 שפה מועדפת:  אנגלית 
 כלי נגינה:  גיטרה 
 www.iamtomwalker.com
 פרופיל ב-IMDb
 
תומאס אלכסנדר ווקר (באנגלית: Thomas Alexander Walker; נולד ב-17 בדצמבר 1991), המוכר בשם הבמה טום ווקר (Tom Walker), הוא זמר-יוצר סקוטי.
ראשית חייו

ווקר נולד בקילסית' (אנ'), סקוטלנד, הממלכה המאוחדת. כשהיה בן 3, הוא עבר לגור בצ'שייר. ב-2014, הוא סיים את לימודיו במכללת לונדון למדיה יצירתית (אנ').‏
קריירה

ב-17 באפריל 2017, ווקר הוציא את "Just You and I". בהמשך השנה, הוא נבחר, יחד עם קתי לי גיפורד (אנ'), לאמן החודש של אלביס דוראן (אנ'), על ידי אלביס דוראן (אנ'), והוצג בתוכנית הטלוויזיה של NBC‏, Today (אנ').‏
ב-19 במאי 2017, הוא הוציא את המיני-אלבום הראשון שלו, Blessings.‏
ב-13 ביוני 2017, ווקר הוציא את הסינגל "Heartland", שנכתב והופק על ידי Naughty Boy. ב-22 באוגוסט 2017, הסינגל נוסף לרשימת ההשמעה של BBC Radio 1.‏ בהמשך השנה ווקר ביצע מספר מופעי חימום למספר אמנים, בין היתר ג'ורג' עזרא, גלנט (אנ'), ג'ייק באג ודה סקריפט.
ב-13 באוקטובר 2017, ווקר הוציא את הסינגל "Leave a Light On". הווידאו קליפ של "Leave a Light On" הופק על ידי צ'ארלס מהלינג, וצולם בקרואטיה.
ב-1 במרץ 2019, הוא הוציא את אלבום האולפן הראשון שלו, What a Time to Be Alive. בשנת 2019, ווקר זכה בפורץ הדרך הבריטי בפרסי המוזיקה הבריטית. השיר "Leave the Light On" היה מועמד לסינגל בריטי בפרסי המוזיקה הבריטית.
ב-31 במאי 2019, הוא הוציא, בשיתוף פעולה עם זארה לארסון, את הסינגל "Now You're Gone".
ב-4 באוקטובר 2019, הוא הוציא את הסינגל "Better Half of Me".
ב-13 ביוני 2020, הוא הוציא את הסינגל "Wait for You". ב-11 בספטמבר 2020, יצאה גרסת רמיקס של השיר, בשיתוף פעולה עם זואי ויס.
חיים אישיים

ווקר הוא מעריץ מועדון הכדורגל מנצ'סטר יונייטד.
דיסקוגרפיה > אלבומי אולפן

2019: What a Time to Be Alive
דיסקוגרפיה > מיני-אלבומים

2017: Blessings
הערות שוליים

↑  "About Tom Walker". iamtomwalker.com. ארכיון מ-2021-09-27. נבדק ב-12 במרץ 2021. {{cite web}}:  (עזרה)
↑  "Tom Walker |full Official Chart History |Official Charts Company". officialcharts.com. אורכב מ-המקור ב-21 בפברואר 2019. נבדק ב-20 בפברואר 2019. {{cite web}}:  (עזרה)
↑  "Tom Walker: "I wrote 120 songs for this album"". ITV News. אורכב מ-המקור ב-11 במאי 2019. נבדק ב-24 במאי 2019. {{cite web}}:  (עזרה)
↑  "Tom Walker: Scots gran is my role model". 6 בפברואר 2019. אורכב מ-המקור ב-10 במאי 2019. נבדק ב-24 במאי 2019. {{cite web}}:  (עזרה)
↑  Fulton, Rick (12 במאי 2017). "Rising star Tom Walker heads for homecoming gig as he headlines King Tut's in Glasgow". Daily Record. אורכב מ-המקור ב-23 ביולי 2019. נבדק ב-24 במאי 2019. {{cite web}}:  (עזרה)
↑  Boogie & Arlene (6 באוקטובר 2018), Tom Walker tells us how he once made a toastie on an iron - Boogie & Arlene interview, ארכיון מ-2021-11-22, נבדק ב-31 במאי 2019 {{citation}}:  (עזרה)
↑  "Tom Walker 2014 - Songwriter and Artist - LCCM - London College of Creative Media". 17 באוגוסט 2016. אורכב מ-המקור ב-17 באוגוסט 2016. נבדק ב-24 במאי 2019. {{cite web}}:  (עזרה)
↑  "Brand new, state of the art, music venue to open in Central London". 7 במרץ 2017. אורכב מ-המקור ב-30 במרץ 2019. נבדק ב-24 במאי 2019. {{cite web}}:  (עזרה)
↑  "Meet Scottish singer-songwriter Tom Walker, Elvis Duran's Artist of the Month". TODAY.com. אורכב מ-המקור ב-22 במאי 2017. נבדק ב-20 במאי 2017. {{cite web}}:  (עזרה)
↑  "TOM WALKER RELEASES NEW SINGLE "BLESSINGS" TODAY! – Epic Records". Epic Records. 28 באפריל 2017. אורכב מ-המקור ב-20 ביולי 2017. נבדק ב-20 במאי 2017. {{cite web}}:  (עזרה)
↑  Homewood, Ben (21 ביולי 2017). "Stefflon Don, J Hus and Tom Walker make Radio 1's Brit List, station boss hails 'stellar year' for UK talent". MusicWeek. אורכב מ-המקור ב-25 באוקטובר 2017. נבדק ב-25 באוקטובר 2017. {{cite web}}:  (עזרה)
↑  "News". Covert Talent Management. אורכב מ-המקור ב-27 באוקטובר 2017. נבדק ב-27 באוקטובר 2017. {{cite web}}:  (עזרה)
↑  "Featured artist: Tom Walker – M Magazine". 4 בספטמבר 2017. אורכב מ-המקור ב-27 באוקטובר 2017. נבדק ב-27 באוקטובר 2017. {{cite web}}:  (עזרה)
1 2  "Archived copy". אורכב מ-המקור ב-2 ביולי 2018. נבדק ב-25 באוקטובר 2017. {{cite web}}:  (עזרה);  (עזרה)
↑  "Tom Walker". facebook.com. ארכיון מ-2021-11-22. נבדק ב-2021-11-22.
↑  "Tom Walker dedicates Brit award to gran". 20 בפברואר 2019. אורכב מ-המקור ב-21 בפברואר 2019. נבדק ב-20 בפברואר 2019. {{cite news}}:  (עזרה)
↑  Ashby, Ben (24 בדצמבר 2018). "My United: Tom Walker on his love of the Reds". Manchester United F.C. ארכיון מ-2021-11-22. נבדק ב-4 במרץ 2021. {{cite news}}:  (עזרה)
| --- | --- |
בקרת זהויות :  GND: 1326311522  LCCN: no2019071748  MusicBrainz: 84354abd-2ead-48a3-9690-6627d917b605  VIAF: 11155224368784370833   WorldCat (עם VIAF): 11155224368784370833
חוף השנהב הצרפתית

| --- | --- |
דגל

 ממשל
 עיר בירה:  בינגרוויל אביג'אן
 גאוגרפיה
 יבשת:  אפריקה 
 היסטוריה
 הקמה:  הקמת המושבה
 תאריך:  1893
 פירוק:  עצמאות
 תאריך:  1960
 ישות קודמת:  אימפריית ווסולו צרפת גינאה הצרפתית
 ישות יורשת:  חוף השנהב חוף השנהב
 
מושבת חוף השנהב הייתה מושבה צרפתית שהתקיימה בין השנים 1893–1960, ואשר משנת 1904 הייתה חלק מאפריקה המערבית הצרפתית.